Kampung Sungai Pening

Kampung Sungai Pening merupakan sebuah kampung Melayu yang terletak di Hulu Semenyih, Selangor, Malaysia. Kampung ini adalah lokasi Kemalangan helikopter Semenyih 2015. 

Kampung Sungai Pening berhampiran dengan Empangan Semenyih dan air terjun Sungai Tekala.Di sini juga terkenal dengan Tanah Perkuburan Cina Nirwana yang diusahakan secara moden dan bercorak perniagaan .

Dari segi sejarah, Kampung Sungai Pening adalah penempatan orang Melayu yang mengusahakan sawah padi dan dusun buah-buahan . Pada zaman darurat 1948-1960,  penduduknya telah dipindahkan ke Kampung Pasir Baru bagi mengelakkan mereka menyokong pengganas komunis ketika itu . Ladang Dominion telah dibakar oleh komunis. Sementara penempatan Cina di Kampung Pasir telah dipindahkan dan rumah , rumah kedai telah dibakar oleh tentera British sekitar tahun 1952.

Sungai Pening